Bestandstilstand for laks 2006 

Tilstanden til norske laksebestander er vurdert i forhold til negative menneskeskapte påvirkninger. Oversikten omfatter hele vassdrag som har eller har hatt en selvreproduserende bestand av laks. Sidevassdrag og delvassdrag er ikke tatt med i denne oversikten. 
	Kategori eller kode
	Beskrivelse
	Antall vassdrag

	1
	Tapt bestand
	45

	2
	Truet bestand
	30

	3a
	Sårbar bestand - nær tålegrensen
	32

	3b
	Sårbar bestand - opprettholdes ved tiltak
	17

	4a
	Redusert bestand - ungfiskproduksjon
	63

	4b
	Redusert bestand - bare voksenfiskbestand
	6

	5a
	Moderat/lite påvirket bestand - spesielt hensynskrevende
	201

	5b
	Moderat/lite påvirket bestand - ikke spesielt hensynskrevende
	43

	X
	Usikker kategoriplassering
	8

	
	Totalt antall elver med laksebestand
	445


I tillegg er det registrert 21 hele vassdrag som har usikker kategoriplassering (kode X) og hvor det ikke er fastslått om det er en selvreproduserende laksebestand. 

Ut over dette er det registrert 246 hele vassdrag som ikke har eller har hatt en selvreproduserende bestand av laks, men hvor det er en regelmessig forekomst av arten.
Kategorisering av vassdrag 

Vassdragene er inndelt i kategorier basert på en vurdering av tilstanden til fiskebestandene. Kategorisystemet er et viktig element i den nasjonale lakseforvaltningen. Kategoriseringen er bestemmende for hvordan et vassdrag skal forvaltes og prioriteres i sammenheng med tiltak og vern. Retningslinjer for fastsetting av fisketider i vassdrag tar også utgangspunkt i de forskjellige kategoriene.
